PATVIRTINTA

 Klaipėdos Prano Mašioto

 progimnazijos direktoriaus

 2023 m. birželio 15 d. įsakymu Nr. V-57

**KLAIPĖDOS PRANO MAŠIOTO PROGIMNAZIJOS SMURTO IR PATYČIŲ PREVENCIJOS IR INTERVENCIJOS ORGANIZAVIMO TVARKOS APRAŠAS**

**I. SKYRIUS**

**BENDROSIOS NUOSTATOS**

1. Smurto ir patyčių prevencijos ir intervencijos vykdymo mokykloje tvarkos aprašas (toliau – Tvarkos aprašas) parengtas vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 patvirtintomis Smurto prevencijos įgyvendinimo mokyklose rekomendacijomis.
2. Tvarkos aprašo paskirtis – apibrėžti smurto ir patyčių prevencijos ir intervencijos vykdymo mokykloje tvarką, kuri:

2.1. įtvirtina, kad visi mokyklos darbuotojai reaguoja į smurtą ir patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių;

2.2. nustato pranešimų apie smurtą ir patyčias procedūrą (kokia forma, kam ir per kiek laiko apie smurtą ir patyčias praneša mokyklos bendruomenės nariai);

2.3. apibrėžia mokyklos darbuotojų veiksmų seką ir jų tarpusavio bendradarbiavimą, įtarus ar pastebėjus smurtą ar patyčias tarp mokinių;

2.4. nustato, kokių priemonių imasi mokyklos vadovas, gavęs pranešimą, kad mokyklos darbuotojas patiria smurtą ar patyčias, ar pats smurtauja ar tyčiojasi;

2.5. apibrėžia smurto ir patyčių atvejų mokykloje registravimo tvarką (patyčių dinamikos analizei ir atitinkamų prevencijos ir intervencijos priemonių planavimui);

2.6. numato švietimo pagalbos ar kitos reikalingos pagalbos (pvz., policijos, medicininės pagalbos) priemones smurtą ar patyčias patyrusiems ar smurtavusiems dalyviams, stebėtojams (mokiniams), tėvams.

3. Tvarkos apraše remiamasi šiais principais:

3.1. į smurtą ir patyčias būtina reaguoti nepriklausomai nuo jų turinio ir formos;

3.2. kiekvienas mokyklos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ir patyčias, privalo reaguoti nedelsiant;

3.3. veiksmų turi būti imamasi visais atvejais, nepriklausomai nuo pranešančiųjų apie smurtą ir patyčias amžiaus ir pareigų bei nepriklausomai nuo besityčiojančiųjų ar patiriančių smurtą ir patyčias amžiaus ir pareigų;

3.4. visi mokyklos bendruomenės nariai (mokiniai, jų tėvai, mokytojai ir kt. mokykloje dirbantys asmenys) su smurto ir patyčių mokykloje prevencijos, intervencijos vykdymo tvarka turi būti supažindinti pasirašytinai.

4. Mokykla, vykdydama veiklas, orientuotas į smurto ir patyčių prevenciją, bendradarbiauja su mokinių tėvais, vietos bendruomene, savivaldybėse esančiomis įstaigomis ar organizacijomis, kitais suinteresuotais asmenimis.

5. Mokykloje draudžiama bet kokia smurto ir patyčių forma, nukreipta:

5.1. mokinių prieš mokinius;

5.2. mokyklos darbuotojų prieš mokinius;

5.3. mokinių prieš mokyklos darbuotojus;

5.4. mokyklos darbuotojų prieš kitus šios įstaigos darbuotojus;

5.5. mokinių tėvų (globėjų, rūpintojų) prieš mokinius, mokyklos darbuotojus.

6. Apraše vartojamos sąvokos:

6.1. Patyčios – psichologinę ar fizinę jėgos persvarą turinčio asmens ar asmenų grupės kitam asmeniui daromi tyčiniai pasikartojantys veiksmai, socialinė izoliacija arba tyčinė atskirtis, siekiant pažeminti jo reputaciją ar orumą, jį įžeisti, įskaudinti ar kitaip sukelti jam psichologinę ar fizinę žalą;

6.2. Patyčios kibernetinėje erdvėje – patyčios iš kito asmens naudojantis informacinėmis technologijoms ir (ar) informacinės visuomenės informavimo priemonėmis, siekiant įbauginti tą asmenį, pakenkti jo reputacijai ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui;

6.3. Smurtas – veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria fizinę, materialinę ar neturtinę žalą;

6.4. Neturtinė žala yra asmens fizinis skausmas, dvasiniai išgyvenimai, nepatogumai, dvasinis sukrėtimas, emocinė depresija, pažeminimas, reputacijos pablogėjimas, bendravimo galimybių sumažėjimas ir kita, teismo įvertinti pinigais;

6.5. Smurtą artimoje aplinkoje patyręs asmuo – asmuo, prieš kurį panaudotas smurtas artimoje aplinkoje, arba dėl smurto artimoje aplinkoje mirusio asmens šeimos narys, kuris patyrė žalą dėl to asmens mirties, arba taip pat vaikas, tapęs smurto artimoje aplinkoje liudininku ar gyvenantis aplinkoje, kurioje buvo smurtauta;

6.6. Smurtas prieš vaiką – veikimu ar neveikimu vaikui daromas tiesioginis ar netiesioginis tyčinis fizinis, psichologinis, seksualinis poveikis, garbės ir orumo nepaisymas ar nepriežiūra, dėl kurių vaikas patiria žalą ar pavojų gyvybei, sveikatai, raidai.

6.7. Smurto prieš vaiką formos:

6.7.1. fizinis smurtas – tiesioginiai ar netiesioginiai tyčiniai fiziniai veiksmai prieš vaiką, taip pat fizinės bausmės, sukeliantys vaikui skausmą, darantys žalą arba keliantys pavojų jo gyvybei, sveikatai, raidai ar žalą garbei ir orumui;

6.7.2. psichologinis smurtas **–** nuolatinis vaiko teisės į individualumą pažeidinėjimas, vaiko žeminimas, patyčios, gąsdinimas, būtinos vaiko raidai veiklos trikdymas, asocialaus elgesio skatinimas ar kitokia nefizinio kontakto elgsena, darantis žalą arba keliantis pavojų vaiko gyvybei, sveikatai, raidai ar žalą garbei ir orumui;

6.7.3. seksualinis smurtas **–** seksualiniai veiksmai su vaiku, kai naudojama prievarta, jėga ar grasinama arba piktnaudžiaujama pasitikėjimu, valdžia ar įtaka vaikui arba piktnaudžiaujama itin pažeidžiama vaiko padėtimi, ypač dėl priklausomumo; vaikų išnaudojimas prostitucijos tikslams, vaikų pornografija, verbavimas, vertimas ar įtraukimas dalyvauti pornografinio pobūdžio renginyje, pornografijos rodymas arba kitos vaikų seksualinio išnaudojimo formos, vaikų tvirkinimas;

6.7.4. nepriežiūra **–** vaiko atstovo pagal įstatymą ir (ar) už vaiko priežiūrą atsakingo asmens nuolatinis vaikui būtinų fizinių, emocinių ir socialinių poreikių netenkinimas ar aplaidus tenkinimas, darantys žalą ar keliantys pavojų vaiko gyvybei, fizinei, protinei, emocinei ir socialinei sveikatai ir raidai.

6.8. Prevencija suprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą.

6.9. Prevencijos priemonės, nukreiptos į visus mokyklos mokinius, padeda išvengti problemų (pvz., patyčių ar kitokio smurto) atsiradimo ir mažinti egzistuojančių problemų mastą. Tiems mokiniams, kuriems visai mokyklai taikomos prevencijos priemonės yra nepaveikios ir jų nepakanka, taikomos papildomos prevencijos priemonės ar (ir) programos, teikiama švietimo pagalba.

6.10. Intervencija suprantama kaip mokyklos administracijos, klasės vadovų, mokytojų, švietimo pagalbos specialistų ir kitų mokyklos darbuotojų (toliau – mokyklos darbuotojai) koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.

6.11. Smurto ir patyčių dalyviai:

6.11.1. Smurtą ar patyčias patiriantis bendruomenės narys - vaikas/ mokinys, mokyklos darbuotojas, prieš kurį smurtaujama arba iš kurio tyčiojamasi;

6.11.2. Asmuo, kuris tyčiojasi, smurtauja – vaikas ar suaugęs, inicijuojantis smurtą ar patyčias ir/ar prisidedantis prie jų;

6.11.3. Smurto ar patyčių stebėtojas – bet kuris bendruomenės narys, matantis ar žinantis apie smurtą ar patyčias ir nesiimantis veiksmų patyčioms stabdyti.

**II. SKYRIUS**

**SMURTO IR PATYČIŲ STEBĖSENA, PREVENCIJA MOKYKLOJE**

7. Smurto ir patyčių prevencija, stebėsena ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, Vaiko gerovės komisijos nariai, klasių vadovai, o jos vykdyme dalyvauja visi mokyklos bendruomenės nariai.

8. Mokyklos vadovas yra atsakingas už mokyklos Tvarkos aprašo parengimą ir vykdymą, už stebėsenos rezultatais paremto kasmetinio mokyklos smurto ir patyčių prevencijos priemonių plano parengimą, jo pristatymą mokyklos bendruomenei ir vykdymą.

9. Smurto ir patyčių prevencijos, intervencijos vykdymo tvarkos įgyvendinimą koordinuoja Vaiko gerovės komisijos nariai, kurie kasmet:

9.1. inicijuoja ir koordinuoja anoniminės mokinių apklausos vykdymą ir apibendrina jos rezultatus;

9.2. surenka apibendrintus duomenis iš klasių vadovų dėl mokykloje registruotų pranešimų apie smurtą ir patyčias, atlieka jų analizę;

9.3. remiantis apklausos ir pranešimų analizės duomenimis, rengia smurto ir patyčių prevencijos ir intervencijos priemonių planą;

9.4. aptaria turimą informaciją, svarsto prevencijos ir intervencijos priemonių taikymo plano turinį;

9.5. teikia siūlymus mokyklos vadovui dėl smurto ir patyčių prevencijos, intervencijos priemonių įgyvendinimo mokykloje, mokyklos darbuotojų kvalifikacijos tobulinimo prevencijos ar intervencijos srityje;

9.6. padeda organizuoti renginius, kurių tikslas yra formuoti prosocialias nuostatas, bendruomeniškumą, skatinti mokinius atpažinti patyčių ir smurto požymius bei kaip tinkamai į juos reaguoti;

9.7. du kartus per metus yra aptariami su mokytojų taryba iššūkiai, susieti su smurto ir patyčių prevencijos bei intervencijos taikymu, teikiamos rekomendacijos;

9.8. teikia siūlymus mokyklos vadovui dėl mokyklos Tvarkos aprašo tobulinimo.

10. Klasių vadovai kasmet išanalizuoja ir apibendrina turimus pranešimus apie smurtą ir patyčias tarp auklėtinių, informuoja mokyklos vaiko gerovės komisiją apie prevencijos, intervencijos taikomų priemonių rezultatus auklėjamojoje klasėje, teikia kitą svarbią informaciją, susijusią su smurtu ir patyčiomis.

11. Progimnazijos pedagoginiai darbuotojai ne rečiau kaip kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.

**III. SKYRIUS**

**SMURTO IR PATYČIŲ INTERVENCIJA MOKYKLOJE**

11. Visais smurto ir patyčių atvejais mokykloje kiekvienas mokyklos darbuotojas nedelsdamas įsikiša pastebėjęs smurtą ir patyčias, nutraukia bet kokius smurto ar patyčių veiksmus, jeigu yra būtinybė, smurtą patyrusiam asmeniui suteikia pirmąją medicininę pagalbą, pasirūpina iškviesti bendrąsias pagalbos centro tarnybas (greitąją pagalbą, policiją ar kt.)/ mokykloje galinčius pagalbą suteikti darbuotojus ir/ ar reaguoja atitinkamai situacijai:

11.1. kai smurtas ir patyčios pastebimos tarp mokinių:

11.1.1. primena mokiniui, kuris smurtauja/tyčiojasi, mokyklos nuostatas prieš patyčias ir smurtą ir elgesio taisykles;

11.1.2. informuoja klasės vadovą ar socialinį pedagogą apie smurtą ir patyčias, pateikia pranešimą raštu apie smurtą ir patyčias (priedas Nr.1).

11.2. kai pastebimos kibernetinės patyčios prieš mokinį ar gavus apie jas pranešimą:

11.2.1. išsaugo vykstančių kibernetinių patyčių įrodymą;

11.2. 2. informuoja klasės vadovą, o nesant jam, socialinį pedagogą ar administracijos atstovą apie smurtą ir patyčias, pateikia pranešimą apie smurtą ir patyčias (priedas Nr.1);

11.3. kai smurto ir patyčių situacijoje vienas iš dalyvių yra suaugęs bendruomenės narys, tiesiogiai informuoja mokyklos vaiko gerovės komisiją, pateikia pranešimą apie smurtą ir patyčias (priedas Nr.1).

12. Visais smurto ir patyčių atvejais kiekvienas mokinys, kuris patiria smurtą arba patyčias, arba yra stebėtojas, arba matęs ir žinantis apie smurtą ir patyčias, nedelsiant informuoja klasės vadovą ar socialinį pedagogą apie patirtas ar matytas patyčias.

13. Visais smurto ir patyčių atvejais patyčias patiriančio mokinio tėvai/ globėjai/ rūpintojai arba tėvai/ globėjai/ rūpintojai, žinantys apie klasėje ar mokykloje vykstančias patyčias/smurtą, nedelsiant informuoja klasės vadovą ar socialinį pedagogą apie mokinio patiriamas patyčias/smurtą.

14. Klasės vadovas, gavęs informaciją apie smurtą ir patyčias, nedelsiant:

14.1. išsiaiškina ir įvertina situaciją;

14.2. esant besikartojančioms patyčių situacijoms ar esant fiziniams sužalojimams, ilgalaikei nepriežiūrai, įtarimams dėl seksualinės prievartos ar smurto artimoje aplinkoje, informuoja mokyklos socialinį pedagogą ir direktoriaus pavaduotoją ugdymui pagal atitinkamą ugdomąją klasę;

14.3. organizuoja ir teikia individualią pagalbą smurto ir patyčių dalyviams, savo veiksmus, pagal poreikį, suderina su švietimo pagalbos mokiniui specialistais ar mokyklos vaiko gerovės komisijos nariais;

14.4. tą pačią dieną informuoja mokinių tėvus/globėjus/rūpintojus (elektroninio dienyno pagalba/telefonu arba pagal poreikį pakviečia mokinių tėvus dalyvauti individualiame pokalbyje) apie smurto/patyčių atvejį ir supažindina, jog vaikui bus suteikta psichologo konsultacija per 5 darbo dienas;

14.5. užpildo pranešimą apie smurtą ir patyčias (priedas Nr.1) ar jau turimą pranešimą registruoja klasės smurto ir patyčių registracijos žurnale (priedas Nr.2);

14.6. informuoja mokyklos psichologą apie konsultacijų mokiniams poreikį ir perduoda pranešimą apie smurtą ir patyčias (priedas Nr.1);

14.7. vykdo tolesnę smurto ar patyčių situacijos stebėseną.

15. Socialinio pedagogo ar kito vaiko gerovės komisijos nario veiksmai, kai smurto ir patyčių forma nukreipta mokinių prieš mokinius, mokyklos darbuotojų prieš mokinius, mokinių prieš mokyklos darbuotojus, mokinių tėvų/globėjų/rūpintojų prieš mokinius:

15.1. priima pranešimą apie patyčias (priedas Nr.1);

15.2. prireikus inicijuoja mokyklos vaiko gerovės komisijos posėdį;

15.3. prireikus suderina mokyklos vaiko gerovės komisijos veiksmų planą;

15.4. prireikus informuoja mokyklos direktorių;

15.5. su sudarytu veiksmų planu supažindina smurto ir patyčių dalyvius ir mokinių tėvus;

15.6. mokinį, kuris tyčiojosi ar smurtavo, ir jo tėvus/ globėjus/ rūpintojus supažindina su veiksmų plano nevykdymo pasekmėmis.

16. Mokyklos psichologo veiksmai:

16.1. gavęs pranešimą raštu apie mokykloje mokinio patirtas smurtą/patyčias, suderina konsultacijų laiką patyrusiam(-iems) smurtą/patyčias ir mokiniui smurtavusiam(-iems) ir suteikia konsultacijas per 5 darbo dienas;

16.2. teikia rekomendacijas mokyklos bendruomenės nariams smurto/ patyčių prevencijos, intervencijos klausimais.

17. Mokiniai, patyrę ar pastebėję smurtą/patyčias mokykloje, įsipareigoja:

17. 1. informuoti suaugusįjį mokykloje ir namuose;

17.2. informuoti kaskart pasikartojus smurtui/patyčioms tą patį asmenį, kurį mokinys informavo ir prieš tai buvusius kartus, arba socialinį pedagogą;

18. Mokinių tėvai įsipareigoja:

18.1. kai jų vaikai patiria smurtą/patyčias mokykloje:

18.1.1. analizuoti smurto/patyčių situaciją su savo vaiku;

18.1.2. palaikyti ir nekaltinti dėl to vaiko;

18.1.3. pasidalinti savo įtarimais su vaiko klasės vadovu ar švietimo pagalbos mokiniui specialistais;

18.1.4. stebėti savo vaiką ir domėtis jo savijautą;

18.1.5. informuoti kaskart pasikartojus smurtui/patyčioms tą patį asmenį, kurį mokinio tėvai informavo ir prieš tai buvusius kartus arba socialinį pedagogą;

18.2. kai jų vaikai smurtauja/tyčiojasi mokykloje:

18.2.1. bendradarbiauti su mokyklos darbuotojais aiškinantis įvykį ir teikiant vaikui pagalbą;

18.2.2. paaiškinti savo vaikui, jog patyčios yra rimtas nusižengimas ir taip elgtis nedera;

18.2.3. ugdyti vaiką, skatinti jo saviraišką, gabumus, pasiūlyti jam įsitraukti į pozityvią veiklą;

18.2.4. pagal poreikį konsultuotis su švietimo pagalbos mokiniui specialistais;

18.3. kai jų vaikai yra smurto/patyčių stebėtojai:

18.3.1. paaiškinti savo vaikui, kaip ir kur jis gali kreiptis pagalbos pats nenukentėdamas;

 18.3.2. skatinti savo vaiką apie patyčias informuoti mokykloje suaugusįjį, kuriuo jis pasitiki, arba pasisiūlyti informuoti patiems;

18.3.3. neleisti savo vaikui palaikyti ir skatinti užgauliotojų.

19. Mokyklos vadovo veiksmai:

19.1. kai smurtauja ar smurtą patiria mokinys:

19.1.1. gavęs informaciją apie smurto atvejį, nedelsdamas, bet ne vėliau kaip kitą darbo dieną, praneša vaiko teisių ir teisėtų interesų apsaugą užtikrinančiai valstybės ir savivaldybės institucijai pagal kompetenciją;

19.1.2. imasi priemonių, kad jo vadovaujamos švietimo įstaigos mokiniai, jų tėvai (globėjai, rūpintojai) turėtų galimybę neatlygintinai gauti psichologinę pagalbą;

19.1.3. imasi priemonių, kad smurtavęs (smurtavę) ir smurtą patyręs (patyrę) asmenys kartu su jį (juos) lydinčiais tėvais (globėjais, rūpintojais) neatlygintinai nedelsdamas (nedelsdami), bet ne vėliau kaip per 5 darbo dienas nuo pranešimo apie smurto faktą momento gautų psichologinę pagalbą (psichologinės pagalbos trukmę nustato psichologas, įvertinęs kiekvieno smurto epizodo aplinkybių visumą ir atsižvelgdamas į švietimo ir mokslo ministro nustatytą psichologinės pagalbos teikimo tvarką).

19.2. kai smurtauja ar smurtą patiria mokyklos darbuotojai, apie įvykusį smurto faktą nedelsdamas, bet ne vėliau kaip kitą darbo dieną, praneša savivaldybėje veikiančiai pedagoginei psichologinei tarnybai, su kuria yra sudaryta sutartis dėl psichologinės pagalbos teikimo, ir rekomenduoja smurtavusiam ar smurtą patyrusiam darbuotojui kreiptis psichologinės pagalbos (mokytojams, mokyklos darbuotojams psichologinė pagalba neatlygintinai pradedama teikti nedelsiant, bet ne vėliau kaip per 5 darbo dienas nuo pranešimo apie smurto faktą momento atvykus į atitinkamą pedagoginę psichologinę tarnybą arba atvykus pas atitinkamą psichologinės pagalbos teikėją, su kuriuo yra sudaryta sutartis dėl psichologinės pagalbos teikimo).

20. Kai pastebima, kad vaikas (nepilnametis mokinys) galimai patyrė smurtą artimoje aplinkoje:

20.1. darbuotojas, įtariantis, kad vaikas galimai patyrė smurtą artimoje aplinkoje, nedelsdamas praneša apie tai mokyklos vadovui arba jo įgaliotam asmeniui, raštu fiksuoja požymius ir visas aplinkybes, kurios sukėlė įtarimą dėl smurto ir pateikia tai kartu su pranešimu;

nesant galimybei pranešti mokyklos vadovui ar jo įgaliotam asmeniui, mokyklos darbuotojas, įtariantis, kad vaikas galimai patyrė smurtą artimoje aplinkoje, tiesiogiai praneša savivaldybės administracijos vaiko teisių apsaugos skyriui (savivaldybės administracijos vaiko teisių apsaugos skyrių kontaktai: <http://www.socmin.lt/lt/seima-ir-vaikai/vaiko-teisiu-apsaugos-istaigos/vaiko-teisiu-apsaugos-skyriai/savivaldybiu-vtas.html>) ir/ ar policijai 112 (nemokamu telefonu), atsiradus galimybei apie įtarimą, kad vaikas galimai patyrė smurtą artimoje aplinkoje, nedelsdamas praneša mokyklos vadovui arba jo įgaliotam asmeniui;

20.2. mokyklos vadovas ar jo įgaliotas asmuo, gavęs pranešimą apie vaiką, galimai patyrusį smurtą artimoje aplinkoje, nedelsdamas praneša apie tai savivaldybės administracijos vaiko teisių apsaugos skyriui arba policijai 112;

20.3. mokyklos vadovas, jo įgaliotas asmuo ir/ ar mokyklos darbuotojas, įtariantis, kad vaikas galimai patyrė smurtą artimoje aplinkoje, tačiau dar negalintis užtikrintai to teigti, gali konsultuotis su mokyklos vaiko gerovės komisija arba švietimo pagalbos specialistais (psichologu ar socialiniu pedagogu), nesant galimybių mokykloje, konsultuojasi su savivaldybės švietimo pagalbos ar pedagoginės psichologinės tarnybos specialistais. Mokyklos vadovas, jo įgaliotas asmuo ir/ ar mokyklos darbuotojas (asmuo, kuriam vaikas atsiskleidė patiriantis smurtą, arba turintis gerą emocinį ryšį su vaiku, arba pastebėjęs smurto artimoje aplinkoje požymius), gali inicijuoti pokalbį su vaiku, galimai patyrusiu smurtą artimoje aplinkoje (priedas Nr.3: pokalbio su vaiku, galimai patyrusiu smurtą artimoje aplinkoje, ypatumai);

20.4. mokyklos vadovas ar jo įgaliotas asmuo, pranešęs apie vaiko, galimai patyrusį smurtą artimoje aplinkoje, atvejį savivaldybės administracijos vaiko teisių apsaugos skyriui ir/ ar policijai, informuoja mokyklos vaiko gerovės komisiją, dėl pagalbos vaikui organizavimo ir/ ar teikimo; toliau mokykloje veikiama vadovaujantis Lietuvos Respublikos švietimo ir mokslo ministro 2017 m. rugpjūčio 3 d. įsakymu Nr. V – 635 „Dėl rekomendacijų mokykloms dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje“.

21. Kai smurtu prieš vaiką (nepilnametį mokinį) kaltinamas mokyklos vadovas/vadovo pavaduotojas:

21.1. apie situaciją nedelsiant pranešama vadovo pavaduotojui/vadovui;

21.2. vadovo pavaduotojas/vadovas nedelsiant informuoja savivaldybės administracijos vaiko teisių apsaugos skyrių, policiją (112) bei steigėją ir laikosi suteiktų instrukcijų;

21.3. vadovo pavaduotojas/vadovas fiksuoja smurto požymius ir saugo šią informaciją, prireikus pasidalina ja su vaiko teises atstovaujančiomis institucijomis bei steigėju;

21.4. jei savivaldybės administracijos vaiko teisių apsaugos skyrius/policija leidžia ir yra liudininkų, vadovo pavaduotojas/vadovas paprašo jų taip pat išsamiai apibūdinti įvykį.

**IV SKYRIUS**

**SMURTO IR PATYČIŲ PREVENCIJA MOKANTIS NUOTOLINIU BŪDU**

22. Virtuali erdvė, kurioje vyksta pamokos yra vieša vieta. Nuotolinio mokymosi metu visi privalo laikytis etikos principų, asmens duomenų, autorinių teisių apsaugos reikalavimų.

23. Smurto ir/ar patyčių atvejais kiekvienas mokinys, patiriantis smurtą ir/ar patyčias virtualioje erdvėje, arba esantis stebėtojas (bet kuris gimnazijos bendruomenės narys), matantis ir žinantis apie smurtą ir/ar patyčias, kitą netinkamą, nepagarbų mokinio elgesį, apie tai nedelsiant informuoja klasės vadovą ar socialinį pedagogą/administracijos atstovą.

24. Mokiniui draudžiama:

24.1. perduoti savo prisijungimo prie elektroninių paskirų slaptažodžius, gautas iš mokytojų nuorodas (ID) į pamokas virtualioje erdvėje pašaliniams (tretiems) asmenims;

24.2. virtualios pamokos metu dalintis savo vaizdo ekranu, piešti ant mokytojo rodomo ekrano, dalintis netinkamo turinio foto ar video medžiaga;

24.3. vartoti/rašyti trumpinius, necenzūrinius žodžius, emocijas (keiktis ar kitaip nepagarbiai kalbėti, rodyti gestus), tyčiotis ir įžeidinėti kitus asmenis;

24.4. filmuoti, fotografuoti nuotolinę pamoką be mokytojo sutikimo.

25. Reagavimas į smurtą ir/ar patyčias, vykstančias tarp mokinių, ir/ar kai tyčiojamasi iš mokytojo virtualioje erdvėje:

25.1. pastebėjęs patyčias ar kitą nepageidaujamą mokinio elgesį virtualioje erdvėje, mokytojas: 25.1.1. iš karto reaguoja žodžiu (raštu), įspėdamas ar/ir atjungdamas nuo prieigos netinkamai besielgiantį mokinį;

25.1.2. išsaugo (jei tai įmanoma) vykstančių patyčių ar kito padaryto pažeidimo įrodymą;

25.1.3. vėliau – pasikalba su mokiniu ar mokiniais;

25.1.4. informuoja mokinių tėvus (globėjus, rūpintojus) elektroniniame dienyne arba telefonu;

25.1.5. praneša klasės vadovui, o jam nesant socialiniam pedagogui ar administracijos atstovui;

25.1.6. atsižvelgiant į neleistinų veiksmų turinį, gali pateikti pranešimą policijai kartu su užfiksuotais faktais (jei tokių yra) (už patyčias elektroninėje erdvėje pamokų metu, mokiniui, kuris tyčiojasi, gali būti skirta bauda iki 240 eurų (LR ANK 481 str. „Nedidelis viešos tvarkos pažeidimas“);

25.1.7. susidūręs su neteisėtu ar žalingu turiniu internete praneša Lietuvos Respublikos ryšių reguliavimo tarnybai užpildydamas anketą: https://svarusinternetas.lt/.

25.2. klasės vadovas (socialinis pedagogas ar administracijos atstovas) organizuoja, teikia pagalbą (nuotoliniu būdu) smurto ir/ar patyčių dalyviams. Klasės vadovas savo veiksmus pagal poreikį, suderina su švietimo pagalbos mokiniui specialistais, administracijos atstovais;

25.3. smurto ir/ar patyčių atvejai, įvykę mokantis nuotoliniu būdu, fiksuojami smurto ir/ar patyčių atvejų registracijos žurnale;

25.4. prireikus inicijuojamas progimnazijos Vaiko gerovės komisijos posėdis (nuotoliniu būdu);

**IV. SKYRIUS**

**BAIGIAMOSIOS NUOSTATOS**

26.Visi dokumentai, esantys vaiko/mokinio asmens byloje, ir duomenys, susiję su vaiko/mokiniu ir/ar jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas ir užtikrinti vaiko/mokinio teises ir teisėtus interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Klaipėdos Prano Mašioto progimnazijos

 Smurto ir patyčių prevencijos ir intervencijos

 organizavimo tvarkos aprašo

 1 priedas

**REAGAVIMO Į PATYČIAS / SMURTĄ SISTEMA**

Patys pamatę patyčių / smurto situaciją ją sustabdo sakydami „sustokite“, iškart informuoja mokyklos darbuotojus

**Socialinis pedagogas**

Esant fiziniam sužalojimui informuoja visuomenės sveikatos specialistą, budintį mokyklos vadovą

Prireikus teikia rekomendacijas mokinių tėvams

Prireikus teikia rekomendacijas kitiems darbuotojams

Veda pokalbius su mokiniais, dalyvavusiais patyčių / smurto situacijoje

**Psichologas**

Atpažinus fizines, verbalines arba socialines patyčias

Atpažinus patyčias kibernetinėje erdvėje

Mokyklos darbuotojas aiškinasi įvykio detales su patyčių dalyviais, išsaugo vykstančių patyčių elektroninius įrodymus. Informuoja klasės vadovą

**Mokyklos darbuotojas** aiškinasi įvykio detales su patyčių dalyviais. Informuoja klasės vadovą

**Klasės vadovas** išsiaiškina situaciją iš praneštos informacijos, bendrauja situacijoje dalyvavusiais mokiniais, informuoja tėvus/globėjus ir užpildo patyčių / smurto formą

Nepavykus išspręsti patyčių situacijos arba tais atvejais, kai mokinys, nukenčia fiziškai, klasės vadovas patyčių / smurto situaciją pateikia socialiniam pedagogui

**Klasės auklėtojas** stebi tolimesnį mokinių elgesį, savijautą ir apie pokyčius informuoja socialinį pedagogą

Įvertina situaciją, sprendžia problemą, bendrauja su patyčių / smurto dalyviais, jų tėvais, suteikia pagalbą

Prireikus inicijuoja mokyklos VGK posėdį

Sužinoję apie mokykloje vykstančias patyčias / smurtą, informuoja klasės vadovą

**Mokinio tėvai**

Sužinoję, kad jo vaikas tyčiojasi / smurtauja, aptaria esamą situaciją, primena aiškias mokyklos (šeimos) nuostatas prieš patyčias ir smurtą, informuoja klasės vadovą, jeigu jis apie situaciją dar nežino

Sužinoję, kad jo vaikas patyrė patyčias / smurtą, išsiaiškina su juo situaciją, nuramina, pastiprina ir informuoja klasės vadovą, jeigu jis apie situaciją dar nežino